text: Споделете мнения за Launch X431, Autoboss v30, Bosch KTS и като цяло универсалните апаратури . Интересува ме дали си струва такава инвестиция и кой ще върши най-добра работа. Autoboss-а е силен при азиатските автомобили, но в България масово се кара немско. За Launch-a чувам, че не покрива много добре някои автомобили, а за Bosch-a освен, че е скъпо удоволствие друго не съм чувал. Ако някой има диагностика от горе посочените или по-добра, моля да сподели мнение.
  Изводът - ако искаш да се занимаваш наистина сериозно с тая работа... трябва да имаш ВСИЧКО що е достъпно на пазара, с последни версии на софта.
  bobolin4o написа: Имам Бош и Лаунч, мога само да кажа, че предпочитам Бош-а, но някой път Лаунча го бие.
  Това е ясно, но като за начало да разбирам, че БОШ-а е по-добрият вариант. А с него можеш ли да програмираш ключове, за Лаунча четох че може
  Не, не може. За съжаление швабите са преценили, че тая работа с ключовете не е работа на редовия диагностик... то си е така по принцип...
  Имаш база с данни (инструкции за ремонт, схеми и т.н.) и кодочетец, който да ти вади грешки, живи данни, адаптира клапани на рейл, дросели и т.н... има и осцилоскоп - само КТС570, който е доста добър...
  Тоест - сам по себе си КТС не е кой знае какво като кодочетец, по-скоро инструкциите за ремонт са "каймака", но пък поддържаните марки автомобили и системи са доста, но не и на фирмено ниво... ОБЩАК...
  Лаунча е по-слаб като покритие (все пак държа да отбележа, че за нашият регион не съм видял кола на живо, която да я няма в списъка), но за сметка на това се доближава до взможностите на фирмената диагностика за съответната марка. Ключовата дума обаче е - "доближава". Основното му предимство е компакността му (като физическо устройство), работи с всякакви Андроид устройства (в моят случай работя с телефона си)... Бързо, лесно и удобно... Нерядко обаче забелязвам бъгове - нещо, което е работило преди, не работи при следващия ъпдейт... но пък лесно можеш да даунгрейднеш съответният софтуер... Абе, КИТАЕЦ...